**Közhasznúsági jelentés 2016. évről**

**Tárgyévben végzett alapcél szerinti és közhasznú tevékenységek bemutatása**

A Figurina Kulturális Egyesület 2016-ban töretlenül folytatta közhasznú, bábszínházi előadói és oktatói tevékenységét. Az alábbiakban beszámolunk hány előadást tartottunk az évben, előadásainknak összesen hány nézője volt (mindkét területen előreléptünk a mennyiségi adatokban); milyen új előadásokat mutattunk be, milyen előadásokat tartottunk műsoron; hogy állunk a minőségi mutatókkal; írunk röviden a pályázati eredményeinkről, a TAO támogatás volumenéről, az ingyenes stúdiónk munkájáról és a befogadott vendégelőadásokról.

Két bemutatónk volt: a *Cseng és Bong* tárgyjáték, valamint a *Puha vagy banya!* bábjáték, mindkettő gyermekek számára.

A terveknek megfelelően megvalósítottuk egy vendégelőadó, a salgótarjáni Birimálé Bábszínház *Nyuszi Hipp, Nyuszi Hopp!* műsorának négy előadásabefogadását, bemutatását.

Továbbjátszottuk az évben a legjobb darabjainkat (*Grim/m/aszok, A Nap és a Hold elrablása, Porzsák, a sárkány, Hol vagy Mikulás?, Tóbiás és Kelemen, A halász meg a felesége*), mindegyiket legalább nyolcszor.

 Újra viszonylag sokan (öten) jelentkeztek a stúdiónkba is, ahol gyakorlati munkán keresztül ismerkedhetnek a bábos tevékenységgel, így folytattuk oktatói munkánkat is.

**Közhasznú tevékenység főbb eredményei:**

Növeltük (a tervezetthez képest is 10%-kal) az előadásszámunkat (120 alkalom) és a nézőszámunkat (5495 fő), valamint a jegybevételünket, s így a TAO támogatásként a tavalyi 2.2 millió Ft helyett idén már 2.5 millió Ft-ra vagyunk jogosultak.

Sikerült megőriznünk előadásaink jó minőségét, bábszínházunk *személyességét, egyediségét és különlegességét.*

 Állandó tagságunk nőtt, úgy a hivatásos előadói gárda, mint a stúdiósok létszáma.

**Támogatás tárgyévi felhasználásának szöveges bemutatása:**

 A Figurina Kulturális Egyesület, mint pályázó, az általa működtetett Figurina Animációs Kisszínpad működéséhez 2016-ban 3.000.000Ft-ot kért és kapott minisztériumi (EMMI) működési pályázat keretében. A minisztériumi működési támogatást maradéktalanul felhasználtuk, pénzügyileg határidőre elszámoltuk, szakmai eredményéről beszámoltunk. A támogatást döntően műsoraink előadói, alkotói honorálására fordítottuk, de jelentős összeget fordítottunk a reklám-propaganda kiadásokra is; ahogy jutott /csökkenő mértékben/ a szükséges szolgáltatásokra, adminisztrációra, kommunikációra, bérleti díjakra, szállításra, produkciók díszlet-, kellék,- és jelmez költségeire.

Kaptunk további 4.300.000Ft TAO támogatást (a 2014. és a 2015.év jegybevétele után, A TAO támogatást is kizárólag dologi kiadásokra, jellemzően vállalkozóként működő előadóművészek, színházi alkotók évközbeni munkái honoráriumára költöttük. Az elszámolás 2017. júniusában esedékes.

Bábszínházunk – pályázati úton – kapott még ősszel 900.000Ft vissza nem térítendő támogatást a Független Színművészetért Alapítványtól a *Puha vagy banya!* c. bábelőadás elkészítésére és bemutatására. Az elszámolás rendben megtörtént.

**Az üzleti évben végzett főbb tevékenységek és programok bemutatása**

2016-ban minden tevékenységünk (előadói és oktatási) az alapcélnak és közhasznúságnak megfelelő volt (120 bábelőadás tartása, 4 vendégelőadás befogadása, valamint 64 óra stúdió munka fiatalok számára), lásd a részletes, Beszámolót!

Az egyesület tisztségviselői (elnöke, elnök helyettese, titkára) – miként eddig sem -, 2016-ban sem részesültek egyesületi javadalmazásban.

2017. május 25.

 Siklósi Gábor, elnök

 Figurina Kulturális Egyesület